PR:Ydinvoima-aktivistit eri puolilta Eurooppaa: Suomi pelaa vaarallista ja typerää peliä

Suomen luonnonsuojeluliitto tiedottaa 30.3.2010

Ydinvoima-aktivistit eri puolilta Eurooppaa: Suomi pelaa vaarallista ja typerää peliä
Helsingissä ja Tuusulassa 25.3. - 30.3. pidetty kansainvälinen ydinvoima-aktivistien tapaaminen keskittyi käsittelemään ydinvoimateollisuuden suunnitelmia Suomessa. Mukana oli osanottajia kahdeksasta eri maasta. Tapaamisen järjesti Nuclear Heritage Network, joka on kansainvälinen ruohonjuuritason verkosto. Suomen luonnonsuojeluliitto tuki tapaamisen järjestämistä.

Saksalainen journalisti ja käytetyn ydinpolttoaineen asiantuntija Falk Beyer toteaa: "Kokemukset muista maista osoittavat ydinjätteen turvallisen loppusijoittamisen olevan mahdotonta. Saksan kokemukset uraanikaivostoiminnastakin ovat olleet ympäristön ja ihmisten turvallisuuden kannalta erittäin huonoja. Suomi pelaa nyt hyvin typerää riskipeliä."

Jan Miniewicz Iso-Britanniasta pitää Itämeren radioaktiivisuutta hyvin harmillisena asiana. "Ydinvoiman jatkoajan sijaan keskustelua tulisi käydä siitä, miten vaarallisesta ja saastuttavasta ydinvoimasta voidaan päästä eroon."

Tapahtumaan kuului lauantaina Earth Hourin aikana järjestetty mielenilmaus valtioneuvoston ja Eduskuntatalon edessä. Aktivistien banderollissa vaadittiin: "Kääntäkää ydinvoima pois päältä - eikä vain yhdeksi tunniksi".

Lisätietoja:
 * Janne Björklund, ydinvoimakampanjavastaava, Suomen luonnonsuojeluliitto, puh. +358 50 5353 205
 * Falk Beyer, Nuclear Heritage Network, puh. +358 41 7243254, sähköposti [mailto:mediaATnuclear-heritage.net media AT nuclear-heritage.net] tai http://nuclear-heritage.net

Julkaisuvapaa kuva mielenilmauksesta:
 * http://www.ydinvoima.net/archive/turnoff.JPG
 * (Vasemmalta: Jan Miniewic ja Andrey Ozharovskiy. Kuva: Janne Björklund/SLL.)